**Barbora Piešová** (\* 26. jún 2000, Poruba) je slovenská speváčka-skladateľka. Je víťazkou šiestej série televíznej speváckej súťaže *SuperStar*, ktorá bola vysielaná na jar 2020 slovenskou televíziou Markíza a českou televíziou TV Nova. Jej debutový album s názvom *Som flegmatik, ale optimista* vyšiel v októbri 2020. V roku 2021 účinkovala v šiestej sérii zábavného programu *Tvoja tvár znie povedome*, kde sa umiestnila na treťom mieste.

Kariéra
-------

### Začiatky

Pred účasťou v *SuperStar* Piešová získala značný úspech v rôznych regionálnych speváckych súťažiach. V roku 2017 sa stala laureátkou súťaže *My Popstar Talentmania*
a získala možnosť nahrať promo CD v nahrávacom štúdiu.
V tom istom roku sa zúčastnila súťaže *Novácky talent*, kde získala prvé miesto v Zlatom pásme, a súťaže *Kremnické laso*, kde sa umiestnila znovu prvá v kategórii sólo spev a zároveň získala ocenenie za najlepší vokálny výkon. V nasledujúcom roku v súťaži *Krištáľová váza* získala prvé miesto a cenu divákov a v súťaži *Zemplín Pop Michalovce* sa stala laureátkou súťaže. Zároveň sa jej podarilo v súťaži Novácky talent zopakovať úspech z predchádzajúceho roka a opäť sa umiestnila na prvom mieste.

V rokoch 2018 – 2019 absolvovala druhý stupeň hudobného odboru v hlavnom predmete spev (s gitarou) na Základnej umeleckej škole Nováky. Počas štúdia získala viacero hudobných ocenení a účinkovala v kapele Big band ZUŠ Nováky, s ktorou sa zúčastnila na Medzinárodnom hudobnom festivale v Děčíne.

Piešová sa okrem spevu venuje aj skladaniu piesní. V roku 2019 vyhrala prestížnu cenu Najlepší autorský počin v súťaži Kremnické laso. Vo februári 2020 na portáli YouTube uverejnila singel „Anjeli" doplnený videoklipom, pre ktorý zložila hudbu i text. Skladba, ktorú naspievala spoločne so sestrou Lenkou Piešovou, získala viac ako 400 tisíc zhliadnutí. Na YouTube uverejnila takiež vlastnú skladbu „Zmysel", ktorej autorom je skladateľ Peter Peo Sihelský, a coververziu piesne „Next to Me" od Imagine Dragons, ktorá prekročila hranicu 1 milión zhliadnutí.

Spevácky spolupracovala napríklad s klaviristkou Emou Hanusovou, s ktorou ako duo absolvovala viacero živých koncertov, či s kapelou Edge of Five, v ktorej pôsobila ako hlavná vokalistka.

### 2020: SuperStar

V roku 2020 bola Piešová súťažiacou v šiestej sérii Česko Slovenskej *SuperStar*. Na kastingu sa predstavila skladbou „Next to Me" od Imagine Dragons.

V ďalšom kole, natáčanom v bunkri Drnov, postúpila s piesňou „Runaway Baby" od Bruna Marsa.

V divadelnom kole odohrávajúcom sa v Karlových Varoch súťažila vo štvorici s Michalom Šafratom, Matějom Vávrom a Sandrine Amadou Titi. Ich skupina dostala za úlohu naučiť sa pieseň „Come Together" od The Beatles v priebehu jedného dňa. Piešová postúpila spoločne s ďalšími 25 súťažiacimi do nasledujúceho kola.

V ďalšej fáze súťaže sa spievali duety. Piešová vo dvojici s Tomášom Mikulkom odspievala skladbu „V slepých uličkách", pôvodne od Mariky Gombitovej a Mira Žbirku. Dostala sa do semifinále, kde sa o postup do finále uchádzalo dokopy 18 súťažiacich.

Semifinále po prvýkrát v histórii SuperStar nebolo vysielané naživo pred divákmi, ale bolo vopred natočené v pražskom klube Epic bez účasti publika a o postupe do najlepšej desiatky rozhodovala porota. Piešová sa predstavila s piesňou „I Will Survive", v origináli spievanej Gloriou Gaynor. Spolu s Martinom Schreinerom bola Piešová jednou z dvoch súťažiacich, ktorým bol ich postup do finále oznámený hneď po ich vystúpení, narozdiel od ostatných súťažiacich, ktorí sa svoje výsledky dozvedeli až na konci kola.

Kvôli pandémii koronavírusu COVID-19 boli živé finálové prenosy zredukované na dve kolá bez prítomnosti divákov, namiesto pôvodne plánovaných 5. Vo finále sa Piešová predviedla s piesňou „Somebody to Love" od kapely Queen. Postúpila do Superfinále, kde ju vo finálnej pätici dopĺňali Martin Schreiner, Diana Kovaľová, Dominika Lukešová a Giovanni Ricci.

O celkovom víťazovi *SuperStar* 2020 sa rozhodovalo 31. marca. V prvej časti Superfinále každý zo súťažiacich vystúpil s jednou zahraničnou a jednou československou piesňou. Piešová večer odštartovala so skladbou „I’m So Excited" od The Pointer Sisters. Následne odspievala skladbu Richarda Müllera „Milovanie v daždi". Podarilo sa jej dostať sa medzi najlepších troch súťažiacich, ktorí vystúpili ešte raz s jednou z piesní, ktoré už predtým v *SuperStar* predviedli. Piešová si ako svoju poslednú finálovú pieseň vybrala skladbu „Next To Me", s ktorou sa prvýkrát predstavila na kastingoch. V SMS hlasovaní získala 32,5 % diváckych hlasov a stala sa tak celkovou víťazkou súťaže.

| Prehľad vystúpení v SuperStar (2020) |
| --- |
| Kolo | Pieseň | Téma | Výsledok |
| Kasting | "Next to Me" - Imagine Dragons | N/A | Postup do SuperVýberu |
| SuperVýber - Bunker | "Runaway Baby" - Bruno Mars | Postup do druhého kola SuperVýberu |
| SuperVýber – Divadlo | "Come Together" - The Beatles (s Michalom Šafratom, Matějom Vávrom a Sandrine Amadou Titi) | Postup do tretieho kola SuperVýberu |
| SuperVýber - Duetá | "V slepých uličkách" - Miro Žbirka a Marika Gombitová (s Tomášom Mikulkom) | Postup do semifinále |
| Semifinále | "I Will Survive" - Gloria Gaynor | Postup do finále |
| Finále | "Somebody to Love" - Queen | Postup do Superfinále |
| Superfinále | "I’m So Excited" - The Pointer Sisters | Svetové a československé hity | Postup do Top 3 |
| "Milovanie v daždi" - Richard Müller |
| "Next to Me" - Imagine Dragons | The Best of SuperStar | **Víťaz** |

### 2020 - 2021: Koncerty, televízne vystúpenia a vydanie debutového albumu

V júni 2020 vyšiel kompilačný album vydavateľstva Warner Music *Barbora Piešová: Superstar*, na ktorom sa nachádzajú všetky piesne, ktoré Piešová v súťaži predviedla.

7. júna 2020 vystúpila naživo spolu s Mariánom Čekovským v rámci projektu Spolu pre Slovensko televízie Markíza. Spoločne odspievali pieseň „Milovanie v daždi" od Richarda Müllera, ktorú Piešová predviedla už predtým v SuperStar. 19. júna, len tri týždne po skončení súťaže, odpremiérovala svoj prvý oficiálny singel „Dážď" v rannej relácii *Teleráno*.
 Neskôr v tom istom mesiaci vystúpila ako hudobný hosť na troch koncertoch Leoša Mareša v Beroune ako súčasť jeho turné *Leoš Mareš a hosté*.

11. júla 2020 odohrala koncert v pražskom OC Letňany spolu s finalistami SuperStar Martinom Schreinerom a Dominkou Lukešovou. 8. augusta vystúpila ako hudobný hosť na akcii Pride Freedom Night organizovanej pod záštitou Prague Pride. 6. septembra predstavila klip k už predtým vydanému singlu „Dážď".
 27. septembra bola hosťom v talkshow Mariána Čekovského *Čeky Point*. 

30. októbra 2020 Piešová vydala svoj debutový štúdiový album s názvom *Som flegmatik, ale optimista*. Piesne na albume sú všetky až na jednu v slovenskom jazyku a spolupracovala na ňom s hudobníkmi ako Marián Čekovský, Michal Šafrata, Lenka Piešová, Ivan Bič či skupina Moja Reč. Tri dni pred jeho vydaním vyšiel druhý oficiálny singel z albumu, „Vesmír", doplnený videoklipom.  

21. novembra 2020 bola hosťom v talkshow Petra Marcina *Neskoro večer,* kde okrem iného naživo predviedla svoj nový singel „Vesmír".

8. decembra bola vydaná vianočná skladba „Pokoj" jej sestry Lenky Piešovej, na ktorej sa Barbora spevácky podieľala a objavila sa taktiež aj vo videoklipe k piesni. V tom istom mesiaci pre program *Najkrajšie Vianoce* televízie Markíza zaspievala spolu so SuperStaristami Martinom Schreinerom, Terezou Maškovou, Martinom Chodúrom a Martinou Schindlerovou pieseň *Do They Know It's Christmas?*.

5. apríla 2021 bola na TV Markíza odvysielaná šiesta epizóda druhej série seriálu *Pán profesor*, pre ktorú Piešová naspievala skladbu „Love of My Life" od Queen. Svoj hlas v novej časti zapožičala herečke Diane Klamovej, ktorá v seriáli stvárňuje modelku Katku.

7. mája bol vydaný oficiálny klip k skladbe „Priateľ", ktorá sa zároveň stala tretím singlom z Piešovej debutového albumu.

3. júna Piešová na YouTube uverejnila coververziu skladby „A Million Reasons*"*, originálne z muzikálového filmu *The Greatest Showman*, ktorú naspievala spoločne s Tomášom Bezdedom. V tom istom mesiaci bola odvysielaná epizóda televízneho programu *Chart Show*, v ktorej Piešová a ďalší slovenskí víťazi SuperStar z minulých ročníkov spoločne vystúpili s piesňou „Kým vieš snívať". 19. júna Barbora odohrala koncert v Bojniciach pri príležitosti otvorenia turistickej sezóny v meste.

V júli 2021 sa zúčastnila na charitatívnom podujatí Hviezdy deťom. 9. júla vystúpila ako hudobný hosť na stand-up šou *Ladies Comedy* Lujzy Garajovej-Schramekovej a Didiany. 

### 2021: Tvoja tvár znie povedome

31. januára 2021 bolo oznámené, že Piešová bude jednou z ôsmich súťažiacich v šiestej sérii televízneho programu *Tvoja tvár znie povedome*.

V siedmom kole súťaže Piešovej vystúpenie v úlohe Paľa Drapáka z kapely Metalinda získalo celkom 43 bodov a stalo sa v ten týždeň víťazným. Výhru v hodnote 1000 € Barbora venovala občianskemu združeniu Klub cystickej fybrózy.

Po deviatom, semifinálovom kole sa Piešová s počtom 249 bodov umiestnila v konečnom rebríčku hodnotenia na prvom mieste, a zaradila sa tak medzi štvoricu finalistov. Vo finále vystúpila ako Whitney Houston z piesňou "Queen of the Night", a na základe rozhodnutia poroty celkovo v súťaži skončila tretia.

| Prehľad vystúpení v Tvoja Tvár Znie Povedome (2021) |
| --- |
| Kolo | Interpret | Pieseň | Body (celkom) | Finálne poradie | Poznámky |
| 1. | Coldplay | "Fix You" | 21 | 5. | Kvôli Piešovej ochoreniu na COVID-19 namiesto nej v tomto kole vystúpila Mirka Partlová. |
| 2. | Lukáš Adamec | "Tancuj mi" | 32 | 3. | Spoločne s ňou vystúpil Lukáš Adamec |
| 3. | P!nk | "Just Give Me a Reason" | 32 | Spoločne s ňou vystúpil Tomáš Bezdeda ako Nate Ruess |
| 4. | Lady Gaga | "Rain on Me" | 26 | Spoločne s ňou vystúpila Dominika Mirgová ako Ariana Grande |
| 5. | Alice Cooper | "Hey Stoopid" | 12 | 7. |  |
| 6. | Sia | "The Greatest" | 28 | 3. |  |
| 7. | Metalinda | "Čau zaľúbená žaba" | 43 | 1. | Piešová sa stala víťazkou tohto kola. Výhru v hodnote 1000 € venovala Klubu cystickej fibrózy. |
| 8. | Sam Smith | "Stay with Me" | 29 | 2. |  |
| Semifinále | Christina Aguilera | "Bound to You" | 26 | 4. |  |
| Finále | Whitney Houston | "Queen of the Night" | N/A | 3. |  |

Osobný život
------------

Piešová vyrastala v dedine Poruba neďaleko Prievidze ako najmladšia zo štyroch sestier. Jej staršia sestra Lenka sa tiež venuje spevu a v roku 2010 bola súťažiacou v prvej sérii televízneho programu *Česko Slovensko má talent*, kde sa prebojovala až do semifinále. Vďaka sestre sa začala zaujímať o hudbu a ako deväťročná začala so spevom.

V roku 2019 ukončila maturitou štúdium na Spojenej strednej škole v Novákoch v obore biotechnológia a farmakológia. Počas školy pracovala ako obsluha v pizzerii a ako predavačka v predajni s hrnčekmi. Po maturite sa zamestnala vo firme Slovaktual v Prievidzi ako zváračka plastových okien.

Ocenenia a nominácie
--------------------

| Ocenenie | Rok | Kategória | Príjemca | Výsledok | Ref |
| --- | --- | --- | --- | --- | --- |
| Ruka Hore Awards | 2020 | Objav roka | Barbora Piešová | Top 3 |  |
| Ženský interpret roka | Nominovaná |  |

Diskografia
-----------

### Albumy

* *Barbora Piešová (Víťaz Superstar 2020)* (2020)
* *Som flegmatik, ale optimista* (2020)
* Dve strany (2022)

### Single

* *Dážď* (2020)
* *Vesmír* (2020)
* *Priateľ* (2021)
* Snáď (2022)
* Stačí iba veriť (2022)
* Hriechom (2023)

Referencie
----------

1. ↑   *Archív Markíza* [online]. Bratislava: MARKÍZA – SLOVAKIA, [cit. 2021-12-22]. 16:45 min. Dostupné online.
2. 1 2 3 4 5 6 7 8   *SuperStar vyvrcholila plačom porotcov a víťazstvom Prievidžanky. Kto je Barbora Piešová ?* [online]. 01. 06. 2020. Dostupné online.
3. 1 2 3
4. ↑   *SuperStar pozná víťazku. Je ňou Slovenka Barbora Piešová.* [online]. 31. 05. 2020. Dostupné online.
5. ↑   *Novou Superstar je Barbora Piešová z Prievidze, rozplakala porotu aj seba* [online]. 01. 06. 2020. Dostupné online.
6. 1 2  Codnes.sk. *Video: SuperStar Barbora Piešová vydala album Som flegmatik, ale optimista. Celý je po slovensky.* [online]. codnes.sk, [cit. 2021-03-30]. Dostupné online.
7. 1 2   *Diváci reagujú na emotívne finále Tvojej Tváre: Víťaz si to zaslúžil, striebro by dopriali…* [online]. slovakwoman.sk, 2021-05-10, [cit. 2021-05-10]. Dostupné online.
8. ↑   *Zaujala silným hlasom a precítenou interpretáciou* [online]. 11. 11. 2017. Dostupné online.
9. 1 2   *Barbora Piešová – žiačka ZUŠ v Novákoch v Superstar.* [online]. 31. 03. 2020. Dostupné online.
10. 1 2 3   *Extra.cz – Barbora Piešová* [online].. Dostupné online. (po česky)
11. ↑  Codnes.sk. *Foto a video: Barbora Piešová v poslednom kole SuperVýberov predviedla fantastický výkon a postúpila do finále Superstar 2020* [online]. codnes.sk, [cit. 2021-04-30]. Dostupné online.
12. ↑   *Novou SuperStar sa stala Barbora Piešová. Pozrite si jej cestu súťažou!* [online]. pudink.sk, 2020-06-01, [cit. 2021-04-30]. Dostupné online.
13. ↑  24hod.sk - 24 hodín s.r.o. - WebSys s.r.o.. *Superstar 2020: Kompletný zoznam pesničiek superfinále.* [online]. 24hod.sk, [cit. 2021-04-30]. Dostupné online.
14. ↑   *To najlepšie na koniec: Víťazka SuperStar vystúpením rozplakala porotu!* [online]. slovakwoman.sk, 2020-06-01, [cit. 2021-04-30]. Dostupné online.
15. ↑   *Detaily sú vonku: Takto hlasovali diváci v poslednom finále SuperStar* [online]. Bratislava: MARKÍZA – SLOVAKIA, 2020-06-03, [cit. 2021-03-30]. Dostupné online.
16. ↑   *Víťazka SuperStar Barbora Piešová vydala prvé CD* [online]. kamaratweb.sk, 2020-06-27, [cit. 2021-03-30]. Dostupné online.
17. ↑   *Barbora Piešová v tom má jasno ! Kde sa vidí v budúcnosti ?* [online]. 07. 06. 2020. Dostupné online.
18. ↑   *Piešová vypustila prvý song po výhre v SuperStar: Budete mať zimomriavky!* [online]. slovakwoman.sk, 2020-06-19, [cit. 2021-04-28]. Dostupné online.
19. ↑   *Prvý singel novej Superstar: Barbora Piešová predstavila skvelý hit!* [online]. hitky.sk, 2020-06-19, [cit. 2021-04-28]. Dostupné online.
20. ↑  Festivaly.eu. *Barbora Piešová* [online]. festivaly.eu, [cit. 2021-03-30]. Dostupné online.
21. ↑   *Koncert finalistů Superstar* [online]. citybee.cz, [cit. 2021-03-30]. Dostupné online.
22. ↑  PRIDE, Prague. *Articles* [online]. praguepride.cz, 29 June 2020, [cit. 2021-03-30]. Dostupné online. [nefunkčný odkaz]
23. ↑  EXPRES, Rádio. *Superstaristka Barbora Piešová predstavuje klip k singlu Dážď* [online]. expres.sk, 2020-09-07, [cit. 2021-04-28]. Dostupné online.
24. ↑   *Víťazka SuperStar Barbora Piešová natočila videoklip k singlu Dážď* [online]. music-zone.eu, 2020-09-07, [cit. 2021-04-28]. Dostupné online. Archivované 2021-04-28 z originálu.
25. ↑  Zoznam, s.r.o. - www.zoznam.sk. *Barbora Piešová zverejnila videoklip Vesmír. Jej debutový album vyjde už v piatok* [online]. m.hudba.zoznam.sk, [cit. 2021-04-28]. Dostupné online.
26. ↑   *Barbora Piešová vydáva nový singel a video s názvom Vesmír z jej debutového albumu Som flegmatik, ale optimista* [online]. funradio.sk, [cit. 2021-04-28]. Dostupné online.
27. ↑   *Od troch rokov neje ovocie a zeleninu. Peter Marcin podrobil mladú speváčku ťažkej skúške* [online]. Bratislava: Rozhlas a televízia Slovenska, [cit. 2021-03-30]. Dostupné online.
28. ↑  LACKOVÁ, Michaela. Tip na slovenskú vianočnú pesničku: Pokoj prináša Lenka Piešová aj so sestrou Barborou. *Pravda* (Bratislava: Perex), 2020-12-23. Dostupné online [cit. 2021-03-30]. ISSN 1336-197X.
29. ↑   *Vianočná skladba v podaní SuperStaristov: Nič emotívnejšie dnes neuvidíte* [online]. Bratislava: MARKÍZA – SLOVAKIA, 2020-12-23, [cit. 2021-03-30]. Dostupné online.
30. ↑   *Víťazka SuperStar v novej úlohe: V seriáli Pán profesor dostala dôležitú rolu* [online]. Bratislava: MARKÍZA – SLOVAKIA, 2021-04-02, [cit. 2021-04-07]. Dostupné online.
31. 1 2  markiza.sk. Barbora Piešová v novom klipe: Vo vode šantí so starým známym. *tvnoviny.sk* (Bratislava: MARKÍZA – SLOVAKIA), 2021-05-07. Dostupné online [cit. 2021-05-07].
32. ↑   *Barbora Piešová po boku známeho speváka: Oznámili novinku* [online]. Bratislava: MARKÍZA – SLOVAKIA, 2021-06-03, [cit. 2021-06-22]. Dostupné online.
33. ↑   *Emotívne vystúpenie víťazov SuperStar: Od 39-ročnej Koščovej až po 20-tničku Barboru!* [online]. slovakwoman.sk, 2021-06-10, [cit. 2021-06-22]. Dostupné online.
34. ↑  Global24 s.r.o.. *Leto v Bojniciach otvorí i Barbora Piešová: Čo bude magnetom turistickej sezóny?* [online]. prievidza.dnes24.sk, [cit. 2021-06-22]. Dostupné online.
35. ↑   FOTO Športové hviezdy sa opäť venovali deťom. Nechýbali Zdeno Chára či bratia Hossovci. *TA3* (Bratislava: C.E.N.). Dostupné online [cit. 2021-07-17].
36. ↑   *Ladies Comedy (Bratislava)* [online]. eventland.eu, [cit. 2021-07-17]. Dostupné online.
37. ↑  VÁVRA, Radovan. Veľkolepý návrat: Markizácka šou víta učiteľku sexu, víťazku Superstar, hercov a komikov. *Pravda* (Bratislava: Perex), 2021-01-31. Dostupné online [cit. 2021-03-30]. ISSN 1336-197X.
38. ↑   *Klub cystickej fibrózy* [online]. Bratislava: MARKÍZA – SLOVAKIA, 2021-04-19, [cit. 2021-05-03]. Dostupné online.
39. ↑   *Semifinále markizáckej Tváre: HOT Belohorcová, špeciálne kolo s deťmi a... TOTO sú 4 finalisti!* [online]. topky.sk, 2021-05-03, [cit. 2021-05-03]. Dostupné online.
40. ↑   *Česko Slovensko má talent – Lenka Piešová* [online].. Dostupné online.
41. ↑   *Barbora Piešová opísala moment kedy takmer prišla o život* [online]. 04. 06. 2020. Dostupné online. Archivované 2020-06-11 z originálu.
42. ↑   *SuperStar Barbora Piešová vyšla s pravdou von: V škole som robila reparát !* [online]. 11. 06. 2020. Dostupné online.
43. ↑   *Ruka Hore Awards: Títo hudobní nováčikovia nás za minulý rok najviac prekvapili! Pozri si TOP 20 pre kategóriu Objav roka!* [online]. news.rukahore.sk, 2021-05-22, [cit. 2021-05-26]. Dostupné online. Archivované 2021-05-26 z originálu.
44. ↑   *Ruka Hore Awards: Aké ženské interpretky sa dostali do TOP 20 za rok 2020?* [online]. news.rukahore.sk, 2021-05-23, [cit. 2021-05-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Barbora Piešová**

Externé odkazy
--------------

* Oficiálna webstránka Barbory Piešovej
* Barbora Piešová na portáli AllMusic
* Diskografia Barbory Piešovej na portáli Discogs

Autoritné údaje: * NK ČR: xx0250917
* VIAF: 37159939445525251275